UR.BROJ: 2158-1-9-1-439/22

Osijek, 1. prosinca 2022. godine

**POZIV ZA DOSTAVU PONUDA**

**u postupku jednostavne nabave postavljanja električnih instalacija na javnim površinama : PJN-2022-6**

**OPĆI PODACI**

1. **Podaci o Naručitelju**

Naziv: Kulturni centar Osijek

Sjedište: Ulica kneza Trpimira 2/A

OIB: 32129097612

Telefon: 031/328955

e-mail: nabava@kulturni-centar.hr

URL: <http://www.kulturni-centar.hr>

IBAN: HR1823600001102764043

1. **Osoba zadužena za kontakt:** Ivan Kristijan Majić, ravnatelj Kulturnog centra Osijek, putem e-mail adrese nabava@kulturni-centar.hr

1. **Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi**

Popis gospodarskih subjekata s kojima Naručitelj ne smije sklopiti ugovore u smislu odredbi članka 75. – 83. ZJN 2016 u svojstvu ponuditelja, člana zajednice ponuditelja i podugovaratelja:

1. Dobar dan, obrt za izvođačke djelatnosti, vl. Ivan Kristijan Majić, Lajoša Košuta 27, 31327 Kopačevo OIB 00713698300
2. Moveat d.o.o., Braće Cvijića 30, 10000 Zagreb, OIB 19432338896
3. Urbani šumari d.o.o., Prudi 25a, 10000 Zagreb, OIB 12167083889
4. Udruga Generator, Kneza Trpimira 1A, 31000 Osijek, OIB 66266331193

**PODACI O POSTUPKU I PREDMETU NABAVE**

1. **Evidencijski broj nabave: PJN-2022 -6**
2. **Procijenjena vrijednost nabave:**

Ukupno procijenjena vrijednost je **120.000,00 kuna (**15.926,74 EUR) bez PDV-a. Fiksni tečaj konverzije kuna u eure je 7,53450.

1. **Opis i oznaka predmeta nabave:**

CPV OZNAKA: 51110000 Instaliranje električne opreme

Za potrebe opremanja vanjskih prostora grada Osijeka s električnim instalacijama potrebna je nabava, dostava, postavljanje i održavanje tijekom prosinca 2022. i siječnja 2023. sljedećih stavki:

**1.** Visinsko postavljanje i instalacija rasvjetnih tijela, ambijentalne rasvjete i prateće električne opreme na sljedećim lokacijama:

1. Trg Ante Starčevića

2. Županijska ulica

3. Kapucinska ulica

4. Prolaz Franje Krežme

5. Perivoj Kralja Tomislava

6. Trg Sv. Trojstva

7. Park kralja Držislava

8. Markovićeva ulica

9. Trg Vatroslava Lisinskog

10. Trg kralja Petra Krešimira IV

Za potrebe instalacije potrebna je dizalica. Ambijentalna rasvjetna tijela su u vlasništvu Grada i Kulturnog centra Osijek te je potrebna usluga postavljanja, instalacije i održavanja do roka predviđenog Ugovorom.

**2**. Dobava i postavljanje drvenih stupova za električne instalacije

* 15 kom drvenih stupova (bandera) za postavljanje električnih instalacija u visini od min. 8 metara

**3.** Postavljanje električnih instalacija (kabliranje), pripajanje na električnu energiju i instalacija priključaka za 38 štandova i 2 prijenosne kupole na trgu Sv. Trojstva u Tvrđi, usluga dežurnog električara

U cijenu je potrebno uključiti dovoz i instalaciju te održavanje svih navedenih stavki do isteka Ugovora.

1. **Količina ili opseg predmeta nabave:**

Količina predmeta nabave, odnosno vrsta, određena je u točki 6. ovog Poziva. Ponuditelj mora ponuditi cjelokupni predmet nabave koji se traži u ovom Pozivu te odrediti jedinične cijene. Ponude koje obuhvaćaju samo dio traženog predmeta nabave neće se razmatrati. Ponuditelj je dužan ponuditi i isporučiti uslugu sukladno svim uvjetima koji su navedeni u ovom Pozivu te važećim zakonima, pravilnicima te pravilima struke.

1. **Mjesto izvršenja usluge:**

Mjesto izvršenja je gradu Osijeku, na idućim lokacijama:

1. Trg Ante Starčevića

2. Županijska ulica

3. Kapucinska ulica

4. Prolaz Franje Krežme

5. Perivoj Kralja Tomislava

6. Trg Sv. Trojstva

7. Park kralja Držislava

8. Markovićeva ulica

9. Trg Vatroslava Lisinskog

10. Trg kralja Petra Krešimira IV

U slučaju izmjene lokacija, Naručitelj će obavijestiti Izvoditelja minimalno 2 dana unaprijed.

1. **Početak i trajanje ugovora/okvirnog sporazuma:**

Očekivani datum početka pružanja usluge je u roku od 5 dana od dana sklapanja Ugovora. Raspored pružanja usluge ovisi o dogovoru između Izvoditelja i Naručitelja. Ugovor se potpisuje do 15.1.2023.godine.

**ODREDBE O SPOSOBNOSTI PONUDITELJA**

1. **Sposobnost za obavljanje profesionalne djelatnosti:**

Za potrebe dokazivanja sposobnosti za obavljanje profesionalne djelatnosti gospodarski subjekt mora dokazati:

- izvod iz poslovnog, sudskog (trgovačkog), strukovnog, obrtnog ili drugog odgovarajućeg registra u državi njegova poslovnog nastana.

Dokazi se mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**PODACI O PONUDI**

1. **Sadržaj i način izrade ponude**

Pri izradi ponude Ponuditelj se mora pridržavati zahtjeva i uvjeta navedenih u Pozivu za dostavu ponude.

Ponuda mora sadržavati:

* popunjen Troškovnik s podacima o Ponuditelju i cijenom izraženom bez PDV-a i ukupnom cijenom s PDV-om (ako je primjenjiv) u kunama (HRK) i eurima (EUR) prema propisanom tečaju konverzije koji iznosi 7.53450.
* izvod iz poslovnog, sudskog (trgovačkog), strukovnog, obrtnog ili drugog odgovarajućeg registra u državi njegova poslovnog nastana (u slučaju javljanja na obje grupe predmeta, bit će dovoljno poslati samo jedan izvod).

Rok za dostavu ponude je **5 dana** od primitka Poziva na dostavu ponuda. Ponuda se izrađuje na hrvatskom jeziku i latiničnom pismu.

Ponuda obvezuje Ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude.

**Ponuda se izrađuje u elektronskom obliku i šalje na službenu e-mail adresu Naručitelja:**

**nabava@kulturni-centar.hr**

Tekst Troškovnika koji se daje u Prilogu I ne smije se mijenjati i nadopunjavati.

Ispravci ponude moraju uz navod datuma ispravka biti potvrđeni potpisom Ponuditelja.

1. **Izmjena i/ili dopuna ponude i odustajanje od ponude**

U roku za dostavu ponude Ponuditelj može izmijeniti svoju ponudu ili od nje odustati. Ako Ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Ponuda se ne može mijenjati ili povući nakon isteka roka za dostavu ponuda (5 dana).

1. **Način određivanja cijene ponude**

Ponuditelji su obvezni ispuniti Troškovnik koji je sastavni dio ovog poziva za dostavu ponuda, na način da nude jediničnu cijenu te ukupnu cijenu za svaku stavku Troškovnika na način kako je određeno u Troškovniku.

Jedinična cijena svake stavke te ukupna cijena se iskazuje na 2 (dvije) decimale.

Ponuditelj izražava cijenu ponude u kunama i eurima u apsolutnom iznosu.

Cijena ponude piše se brojkama.

U cijenu ponude bez poreza na dodanu vrijednost moraju biti uračunati svi direktni i indirektni troškovi vezani uz predmet nabave.

Ako Ponuditelj nije u sustavu PDV-a ili je predmet nabave oslobođen PDV-a, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

1. **Kriterij za odabir ponude**

Kriterij za odabir ponude je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **Jezik i pismo na kojem se izrađuje ponuda**

Ponuda se izrađuje na hrvatskom jeziku i latiničnom pismu.

Sva ostala dokumentacija koja se prilaže uz ponudu mora biti također na hrvatskom jeziku i latiničnom pismu.

Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod na hrvatski jezik.

1. **Rok valjanosti ponude**

Rok valjanosti ponude: 60 dana od isteka roka za dostavu ponuda.

**OSTALE ODREDBE**

1. **Datum, vrijeme i mjesto dostave ponuda i otvaranje ponuda**

Rok za dostavu ponuda je **06.12.2022. godine do 11:00h**. Otvaranje ponuda održat će se 06.12.2022. godine u 11:30 sati, u prostorijama Kulturnog centra Osijek.

Ponude se predaju neposredno kod Naručitelja, elektroničkim putem na e-mail adresu:

**nabava@kulturni-centar.hr** s naznakom Predmeta

**„PONUDA –PJN-2022-6“**

Sukladno odredbama Pravilnika o provedbi postupaka jednostavne nabave (Rješenje o davanju prethodnog mišljenja na Pravilnik o provedbi postupka jednostavne nabave Kulturnog centra Osijek KLASA: 023-05/21-01/1 UR.BROJ:2158/01-02-21-8) **otvaranje ponuda nije javno**.

1. **Zajednica ponuditelja je udruženje više gospodarskih subjekata koje je pravodobno dostavilo zajedničku ponudu.**

Za potrebe dostavljanja ponude naručitelj ne smije od zajednice ponuditelja ili natjecatelja zahtijevati određeni pravni oblik njihova zajedničkog ustrojstva, ali će poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora.

U zajedničkoj ponudi mora biti navedeno koji član zajednice ponuditelja je zadužen za komunikaciju s naručiteljem, koji član je ovlašten potpisati ponudu, koji član je ovlašten potpisati ugovor i koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

U slučaju zajednice ponuditelja svi članovi zajednice ponuditelja moraju pojedinačno dokazati nepostojanje okolnosti iz točke 10. ove dokumentacije.

Pri utvrđivanju zajedničke sposobnosti zbrojit će se elementi sposobnosti svakog od ponuditelja iz zajedničke ponude.

Zajednička ponuda koja ne ispunjava sve uvjete tražene ovom točkom, biti će isključena iz daljnjeg postupka odabira.

1. **Rok za donošenje odluke o odabiru/poništenju (u daljnjem tekstu: odluka)**

Rok za donošenje Odluke iznosi 8 dana od dana isteka roka za dostavu ponuda. Naručitelj će Odluku odmah putem elektroničke pošte poslati svim ponuditeljima koji su dostavili svoju ponudu.

1. **Rok, način i uvjeti plaćanja**

Temeljem zaključenog Okvirnog sporazuma o pružanju usluga Naručitelj pružatelju usluga izdaje narudžbenicu, a nakon provedene usluge, Pružatelj usluga će ispostaviti račun. Naručitelj će nakon provjere računa i prateće dokumentacije izvršiti plaćanje u roku od 30 dana od dana zaprimanja računa.

**RAVNATELJ KULTURNOG CENTRA OSIJEK:**

**Ivan Kristijan Majić**